text: Ung tyr savner ejer
  08 juli 2015 kl. 09.27
  Rigtig mange dyr har det med at stikke af fra sin ejer. Denne gang er det en ung tyr, der har brug for hjælp til at finde hjem.
  Det sker jævnligt at politiet efterlyser ejeren til heste, køer og andre dyr, der dukker op og ofte er til fare for trafikken.
  Denne gang er det en ung tyr, der tilsyneladende er gået hjemmefra uden at give besked til sin ejer.
  Lige nu går han rundt på en mark ved Marstrup, men desværre ikke på den rigtige mark og derfor efterlyser politiet nu en ejer.
  Hvem mangler en ung tyr, meget lys i farven. Går på en mark ved Marstrup. Ejeren bedes kontakte politiet på 114. #politidk
  
  